Travis McCoy

Travis McCoy (født 5. august 1981) er vokalisten i det alternative hiphop-bandet Gym Class Heroes.
	
Travis hadde sin MTV debut sommeren 2002, da han opptrådte i MTV-showet Direct Effect. Han har vært med i flere musikkvideoer for bandet Fall Out Boy, for eksempel «A Little Less Sixteen Candles, a Little More 'Touch Me'», «Dance, Dance» og «This Ain't a Scene, It's an Arms Race» (der han også sang i remix versjonen.) I 2006 rappet han et vers i sangen «Snakes On a Plane (Bring It)», som var filmmusikken til filmen Snakes On a Plane, sammen med Gabe Saporta fra Cobra Starship, William Beckett fra The Academy Is... og Maja Ivarsson fra The Sounds. Andre musikkvideoer han er med i er i Tyga sin «Coconut Juice» (der han også rapper et vers).

McCoy datet sangeren Katy Perry, som spilte kjæresten hans i sangen "Cupid's Chokehold", i nesten et år før de gjorde det slutt i slutten av 2008. I april 2009 begynte de å date igjen. Han er også en vegetarianer. I mars 2008 snakket han om kampen han har hatt med opioider. Han sa også at han vært avhengig av smertestillende siden han var 15 år.

Den 1. juli 2008 ble McCoy arrestert etter å ha slått en mann med mikrofonen sin. Mannen hadde vært blant publikummet i St. Louis, da han kalte McCoy en «fucking ignorant nigger». McCoy spurte han rolig «what did you just call me?», da vaktene skulle til å fjerne mannen fra stedet, men McCoy tok han heller med til foran publikum. I et utsagn, sa McCoys pressesekretær at mannen hadde slått McCoy i kneet som hadde krampe etter en nylig påkjennelse.

I januar 2009 ble det kjent at McCoy ble signert til T-Pain sitt platestudio, Nappy Boy Entertainment, som en soloartist.

McCoy har også spilt sangen "Billionaire" sammen med Bruno Mars.

Referanser

Eksterne lenker   
 
 
 
 
 Offisiell Gym Class Heroes nettside   
 Offisiell Gym Class Heroes MySpace

Rappere fra USA
Låtskrivere fra USA
Personer fra Ontario County i New York
Personer fra Seneca County i New York